da da da da nb de da da da da it da da da en da da da da da da da da da hu da da da en da en hu sv sv da da da da da da da da da da da da da da
Sådan dater du en der har været single i rigtig lang tid - Single.dk
Pas på med at fylde for meget overfor en mand eller kvinde, der længe har levet alene. Du risikerer, at de ryster dig af, som når en hund ryster sand ud af pelsen.
Alle ved, at det er noget af en omstilling at gå fra single til double. En dejlig omstilling. Helt vidunderlig faktisk. Men hvis den mand eller kvinde, du dater, indtil nu har været single i rigtig lang tid, kan det også være noget af en balancekunst. I værste fald lidt som i Ludo: Bedst som du tror dig sikker, bliver du smidt hjem. Til dig selv.
Mennesker, som længe har levet alene og som er vant til at være uafhængige, skal typisk have mere tid og plads, før de engagerer sig. Det kan handle om følelser, det kan også bare handle om vaner. Han eller hun plejer ikke at have nogen omkring sig, så pas på med at planlægge, foreslå, forvente – ja, i det hele taget fylde for meget. Du risikerer at blive opfattet som klæbende og din date vil ryste dig af, som når en hund ryster sand ud af pelsen.
Læs også: Sådan scorer du en kvinde, der kan bakke med en trailer
Det er naturligvis en grov generalisering, men hvis du vil have nogle tips, før du dater en, der har været single i rigtig lang tid, så kommer de her:
Fordi man har været single i lang tid, betyder det ikke, at lynet ikke kan slå ned, eller at man er længere om at involvere sig. Men det er logisk, at man starter sin dating i et lavt gear. Det engelske ordsprog better safe than sorry kan omskrives til better single than sorry! Man putter sig hellere alene under sin dyne, end man roder sig ud i noget, der kan ende med at være skuffende, besværligt – eller pinligt. Du må bevise, at du fortjener hans eller hendes tillid og det kan tage lidt tid.
Hvis mennesker har været alene gennem lang tid, er de sædvanligvis ikke tilbøjelige til at kaste sig ud i vild flirt. De holder paraderne oppe og har ikke tænkt sig at satse hele butikken, før de føler sig overbevisende trygge. Det er selvfølgelig ikke det samme som, at de ikke er modtagelige for sød flirt og kurtiseren. Det hele behøver blot ikke at gå så hurtigt.
Der er mange måder at være single på. Nogle føler sig ensomme, andre slår sig løs og er vildt promiskuøse, andre igen har det helt okay og nyder friheden til at kunne gøre præcis, hvad de har lyst til. Det kan være let at glemme, at man pludselig skal være det halve af et sæt og derfor må tjekke med den anden, før man sætter aftaler i kalenderen. For slet ikke at nævne at skulle forholde sig til aftaler, den anden har sagt ja til på begges vegne. Undgå at styre. Lad din date bestemme farten. Hvis du har inviteret på en date et særligt sted, så lad ham/hende vælge det næste sted.
Læs også: Kender du forskel på tom smiger og et ægte kompliment?
Din date kan have brug for at trække sig tilbage. Han eller hun er ikke vant til at dele alle sine tanker med nogen og det vil være klogt at give plads til de pauser uden at gøre ophævelser. (Derfor kan du jo godt være åben og forklare, at du trods alt ikke har tænkt dig at vente for evigt). Men tag det ikke personligt. Hvis han/hun har sagt ja til at gå ud med dig mere end én gang, er han/hun sikkert ret vild med dig. Hvis pauserne imidlertid opstår, når der har været uenighed, kan det blive en stejl tur op ad bakke. Singler er fri for de diskussioner, der opstår i parforhold, så det kan være en udfordring at ens meninger anfægtes.
Hvis man står med alle kompetencerne og værktøjskassen, eller har flere fingerkræfter, når låget skal skrues af glasset, kan det være svært at forstå, at han eller hun afviser tilbud om hjælp. Men igen: Han/hun er vant til at klare alting selv. Så næste gang noget skal fikses, kan du måske bare gøre det? Og så minde dig selv om, at din date ikke behøver dig. Han eller hun har valgt dig.
Læs også: Voksen og single? Det her skal du vide om at date på nettet
Vil du opleve dating der giver sommerfugle i maven?
Kom ind og mærk sommerfuglene i maven når vi afslører hvem du passer allerbedst sammen med. Vores unikke matchmaker-teknologi arbejder 24 timer i døgnet. Er du klar til at møde din nye kæreste?
Kontakt kundeservice Ofte stillede spørgsmål
🎉 Events for singler
🥰 Opret gratis profil
© 1999 — 2022 Single.dk ApS
6 sikre svar når hun siger hun har brug for plads
De ord er en ordentlig mavepuster. Du troede, at alt var godt, men nu siger din date eller kæreste, at hun må have luft. Har brug for plads og trænger til at være alene. Så hvad svarer du? Og hvad gør du?
14 forslag der giver dig den bedste start i et nyt forhold
Lyserøde luftkasteller kalder sexolog Sara Skaarup de dagdrømme, som især kvinder har om kærlighed og "den eneste ene". Det er også titlen på hendes nye bog fyldt med pointer, der kan løsrive dig fra fantasien og gøre dig fri til at elske.
© 1999 — 2022 Single.dk ApS
Lad mig hjælpe dig med at finde din nye kæreste ❤️
Er du en mand eller kvinde?
Jeg er mand Jeg er kvinde
Beklager, dette websted bruger funktioner, som din browser ikke understøtter.
Opgrader til en nyere version af Firefox, Chrome, Safari eller Edge så er du klar.